Cheryl de la Rey, nuwe rektor van die UP
Die nuwe rektor van die Universiteit van Pretoria, prof. Cheryl de la Rey, het in 'n onderhoud met Radio Sonder Grense verklaar dat Tukkies "nie meer 'n Afrikaanse universiteit nie, maar 'n Suid-Afrikaanse universiteit is".
Dié antwoord het geskied op 'n vraag van die radiojoernalis oor "hoe De la Rey voel om as swart vrou aan die hoof van 'n voormalige wit, Afrikaanse universiteit aangestel te word". Volgens Cheryl de la Rey was haar oupagrootjie 'n "witman" en is sy trots op haar van en op haar "erfenis". Dis ook waarom sy haar nooiensvan behou het en nie haar man se van aangeneem het nie.
Hoewel die nuwe rektor Afrikaans magtig is, het sy op enkele sinsnedes na, verkies om die onderhoud met die nasionale Afrikaanse radiostasie op Engels te voer.
Vrae oor die taalkwessie aan Tukkies het sy met die standaardowerheidsretoriek oor "meertaligheid" beantwoord. "Meertaligheid" sal onder haar bestuur aan Tukkies bevorder word, met die klem nie op Afrikaans nie, maar op Sepedi.
De la Rey het aan die Universiteit van Natal studeer waar sy destyds as kleurling 'n permit vir dié doel moes hê.
Met haar aanstelling, beskik vier uit die vyf voorheen Afrikaanse universiteite oor kleurlingrektore. Slegs die Potchefstroomkampus van die Noordwesuniversiteit het tot dusver aan dié tendens ontkom.
online casino freeтопкарго кидалы
Skrywer Dan RoodtGepubliseer op 31 Julie 2009 Kategorieë Afrikaanse nuusSleutelwoord 'Tukkies nie meer Afrikaanse universiteit'- rektor, afrikaans, Afrikaanse nuus, language issue, Nuus, South Africa, Suid-Afrika, taalstryd, tukkies, universiteit van pretoria, university of pretoria
Vorige Vorige artikel: Zuma verwelkom lasterskikking
Volgende Volgende artikel: Tweede grootste Chinese bank sluit ooreenkoms met FirstRand